L'Emmerdeur (film, 1973)
L'Emmerdeur (), u Jugoslaviji prikazan kao Prava napast, je francusko-italijanska filmska komedija snimljena 1973. godine u režiji Edouarda Molinara. Predstavlja adaptaciju komada Le Concract Francisa Vebera, koji je također napisao scenario. Protagonist, čiji lik tumači Lino Ventura, je profesionalni ubica unajmljen za likvidaciju svjedoka-pokajnika koji je u tu svrhu iznajmio hotelsku sobu iz koje namjerava ispaliti hitac iz snajperske puške. Radnja prikazuje kako mu planove poremeti to što je sudsjednu sobu iznajmio nespretni i duševno rastrojeni trgovački putnik (čiji lik tumači Jacques Brel), koji, nakon što ga je ostavila supruga, namjerava izvršiti samoubistvo te tako prijeti da će na svog susjeda navući neželjenu pažnju policije.

Film, koji je predstavljao posljednji Brelov glumački nastup, je postigao izuzetan komercijalni uspjeh. Godine 2008. je Veber režirao njegov istoimeni remake sa Patrickom Timsitom i Richardom Berryjem u glavnim ulogama. Godine 1981. je u Hollywoodu Billy Wilder režirao remake pod naslovom Buddy Buddy sa Walterom Matthauom i Jackom Lemmonom; u Indiji je 2012. snimljen bollywoodski remake pod naslovom Bumboo.

Uloge 
 Jacques Brel ... François Pignon
 Lino Ventura ... Ralf Milan
 Caroline Cellier ... Louise Pignon
 Jean-Pierre Darras ... Fuchs
 Nino Castelnuovo ... Sobar
 Angela Cardile ... Buduća majka
 Xavier Depraz ... Louis Randoni
 Jean-Louis Tristan ... Hotelski inspektor
 André Valardy ... Auto-stoper
 Jean Franval ... Auto-stoper
 Pierre Collet ... Mesar
 Arlette Balkis ... Pacijent
 Éric Vasberg ... Pilot na reliju
 Jacques Galland ... Maître Chamfort
 François Dyrek

Izvori 

Francuski filmovi
Italijanski filmovi
Filmske komedije
Crnohumorni filmovi